b'\n_START_ARTICLE_\nKrista Nieminen\n_START_PARAGRAPH_\nKrista Nieminen (s. 9. maaliskuuta 1987) on suomalainen salibandyn pelaaja, pelipaikaltaan maalivahti. H\xc3\xa4n on pelannut Suomen naisten maajoukkueessa vuodesta 2016 alkaen 13 ottelua._NEWLINE_Naisten Salibandyliigassa Nieminen on edustanut Espoon Oilersia kausina 2004\xe2\x80\x932009, nurmij\xc3\xa4rvel\xc3\xa4ist\xc3\xa4 SB-Prota kausina 2009\xe2\x80\x932011 sek\xc3\xa4 Porvoon Salibandyseuraa kausina 2011\xe2\x80\x932015 ja 2016\xe2\x80\x932018. H\xc3\xa4n on saavuttanut SM-hopeaa vuonna 2010 sek\xc3\xa4 SM-pronssia vuosina 2006, 2011 ja 2017. H\xc3\xa4n pelasi Sveitsin liigassa kauden 2015\xe2\x80\x932016 Zug Unitedin joukkueessa ja kauden 2018\xe2\x80\x932019 Unihockey Berner Oberlandin joukkueessa.'